বাবা হারা দুই সন্তানকে বাঁচাতে সাথি আক্তার অন্যের বাসায় কাজ শুরু করেন। কিছু দিন কাজ করার পর পেটে টিউমার ধরা পড়ে। অপারেশন করান তিনি কিন্তু হারিয়ে ফেলেন কাজ করার ক্ষমতা। কথায় আছে অভাগা যেদিকে যায় ভরপুর সাগর শুকিয়ে যায়। কোনো উপায়ন্তর না দেখে ছেলেদের মুখে খাবার তুলে দেওয়ার জন্য মানুষের কাছে হাত পেতে টাকা নেওয়া শুরু করেন। এখন সাকিব-তামিমদের বয়স ৬। খাবারের খরচ যোগানোর পাশাপাশি যোগ হয় লেখাপড়ার খরচ।